27/2016. (IX. 16.) EMMI rendelet az emberi erőforrások minisztere ágazatába tartozó szakképesítések szakmai és vizsgakövetelményeiről

Hatályos: 2016.09.16-től

**A 16. sorszámú Egészségügyi technikai asszisztens megnevezésű szakképesítés szakmai és vizsgakövetelménye**

**1. AZ ORSZÁGOS KÉPZÉSI JEGYZÉKBEN SZEREPLŐ ADATOK**

1.1. A szakképesítés azonosító száma: 52 720 02

1.2. Szakképesítés megnevezése: Egészségügyi technikai asszisztens

1.3. Iskolai rendszerű szakképzésben a szakképzési évfolyamok száma: –

1.4. Iskolarendszeren kívüli szakképzésben az óraszám: 820–1000

**2. EGYÉB ADATOK**

2.1. A képzés megkezdésének feltételei:

2.1.1. Iskolai előképzettség: alapfokú iskolai végzettség

2.1.2. Bemeneti kompetenciák: –

2.2. Szakmai előképzettség: –

2.3. Előírt gyakorlat: –

2.4. Egészségügyi alkalmassági követelmények: szükségesek

2.5. Pályaalkalmassági követelmények: nem szükségesek

2.6. Elméleti képzési idő aránya: 60%

2.7. Gyakorlati képzési idő aránya: 40%

2.8. Szintvizsga: szükséges

2.9. Az iskolai rendszerű képzésben az összefüggő szakmai gyakorlat időtartama:

**3. PÁLYATÜKÖR**

3.1. A szakképesítéssel legjellemzőbben betölthető munkakör, munkakörök, foglalkozás, foglalkozások

|  |  |  |  |
| --- | --- | --- | --- |
|  | A | B | C |
| 3.1.1. | **FEOR száma** | **FEOR megnevezése** | **A szakképesítéssel betölthető munkakör(ök)** |
| 3.1.2. | 3339 | Egyéb, humánegészségügyhöz kapcsolódó foglalkozású | Fogtechnikai laboratóriumban alapfeladatok elvégzése |
| 3.1.3. | 3339 | Egyéb, humánegészségügyhöz kapcsolódó foglalkozású | Ortopédiai műszerész műhelyben alapfeladatok elvégzése |

3.2. A szakképesítés munkaterületének rövid leírása:

Az Egészségügyi technikai asszisztens alkalmas fogtechnikai laboratóriumban vagy ortopédiai műszerész műhelyben alapműveleteket végez fogtechnikus vagy ortopédiai műszerész irányítása mellett.

A szakképesítéssel rendelkező az alábbi feladatok elvégzésére képes:

– lenyomatot értékelni

– lenyomat alapján mintát készíteni

– különböző sablonokat készíteni

– egyéni kanalat készíteni

– asszisztensi feladatot ellátni fogtechnikus vagy ortopédiai műszerész mellett

3.3. Kapcsolódó szakképesítések

|  |  |  |  |
| --- | --- | --- | --- |
|  | A | B | C |
| 3.3.1. | **A kapcsolódó szakképesítés, részszakképesítés, szakképesítés–ráépülés** |
| 3.3.2. | **azonosító száma** | **megnevezése** | **a kapcsolódás módja** |
| 3.3.3. | – | – | – |

**4. SZAKMAI KÖVETELMÉNYEK**

|  |  |  |
| --- | --- | --- |
|  | A | B |
| 4.1. | **A szakképesítés szakmai követelménymoduljainak az állam által elismert szakképesítések****szakmai követelménymoduljairól szóló kormányrendelet szerinti** |
| 4.2 | **azonosító****száma** | **megnevezése** |
| 4.3 | 11498–12 | Foglalkoztatás I (érettségire épülő képzések esetén) |
| 4.4. | 11499–12 | Foglalkoztatás II. |
| 4.5 | 11214–12 | Egészségügyi szakmai alapismeretek |
| 4.6. | 12056–16 | Egészségügyi technikai asszisztensi alapismeretek |

**5. VIZSGÁZTATÁSI KÖVETELMÉNYEK**

5.1. A szakmai érettségi vizsga vizsgatevékenységei és vizsgafeladatai:

Az iskolarendszeren kívüli szakképzésben: az 5.2 alpontban előírt modulzáró vizsga eredményes letétele, és az előírt szakmai gyakorlatok igazolt teljesítése.

Az iskolai rendszerű szakképzésben: –

5.2. A modulzáró vizsga vizsgatevékenysége és az eredményesség feltétele:

|  |  |  |  |
| --- | --- | --- | --- |
|  | A | B | C |
| 5.2.1. | **A szakképesítés szakmai követelménymoduljainak** |
| 5.2.2. | **azonosító****száma** | **megnevezése** | **a modulzáró vizsga vizsgatevékenysége** |
| 5.2.3. | 12056–16 | Egészségügyi technikai asszisztensi alapismeretek | gyakorlati és szóbeli |
| 5.2.4. | 11214–12 | Egészségügyi szakmai alapismeretek | szóbeli |
| 5.2.5. | 11498–12 | Foglalkoztatás I. (érettségire épülő képzések esetén) | írásbeli |
| 5.2.6. | 11499–12 | Foglalkoztatás II. | írásbeli |

Egy szakmai követelménymodulhoz kapcsolódó modulzáró vizsga akkor eredményes, ha a modulhoz előírt feladat végrehajtása legalább elégségesre (2) értékelhető.

5.3. A szakmai érettségi vizsga vizsgatevékenységei és vizsgafeladatai:

5.3.1. Gyakorlati vizsgatevékenység

A vizsgafeladat megnevezése: mintakészítés, sablon készítés, egyéni kanál készítés

A vizsgafeladat ismertetése: Feladatleírásban rögzítetten

- 1 alsó vagy felső mintakészítés, 1 részleges alsó vagy felső sablon készítés, 1 alsó vagy felső egyéni kanál készítés

A vizsgafeladat időtartama: 60 perc

A vizsgafeladat értékelési súlyaránya: 40%

5.3.2. Központi írásbeli vizsgatevékenység

A vizsgafeladat megnevezése: –

A vizsgafeladat ismertetése: –

A vizsgafeladat időtartama: –

A vizsgafeladat értékelési súlyaránya: –

5.3.3. Szóbeli vizsgatevékenység

A vizsgafeladat megnevezése: Központilag összeállított feladatsor

A vizsgafeladat ismertetése: A szóbeli szakmai feladatsor központilag összeállított vizsgakérdései a 4. Szakmai követelmények fejezetben szereplő

|  |  |
| --- | --- |
| 12056–16 | Egészségügyi technikai asszisztensi alapismeretek |

követelménymodul témaköreinek mindegyikét tartalmazzák

A vizsgafeladat időtartama: 15 perc (felkészülési idő 15 perc)

A vizsgafeladat értékelési súlyaránya: 60%

5.4. A vizsgatevékenységek szervezésére, azok vizsgaidőpontjaira, a vizsgaidőszakokra, a vizsgatevékenységek vizsgatételeire, értékelési útmutatóira és egyéb dokumentumaira, a vizsgán használható segédeszközökre vonatkozó részletes szabályok:

A szakképesítéssel kapcsolatos előírások az állami szakképzési és felnőttképzési szerv http://www.nive.hu/ című weblapján érhetők el a Szak– és Felnőttképzés Vizsgák menüpontban

5.5. A szakmai vizsga értékelésének a szakmai vizsgaszabályzattól eltérő szempontjai: –

**6. ESZKÖZ– ÉS FELSZERELÉSI JEGYZÉK**

|  |  |
| --- | --- |
|  | A |
| 6.1. | **A képzési és vizsgáztatási feladatok teljesítéséhez szükséges****eszközök minimumát meghatározó eszköz– és felszerelési jegyzék** |
| 6.2. | Elméleti oktatáshoz szaktanterem oktatástechnikai eszközökkel (laptop, projektor) és szakmai demonstrációs eszközökkel |
| 6.3. | **Tanulónként**Fogtechnikus munkaasztal mikromotorral, megfelelő megvilágítással és elszívóval vagy orthopédiai műhely berendezései |
| 6.4 | Bunsen–égő |
| 6.5. | Fogtechnikai laboratóriumi kéziszerszámok és eszközök |
| 6.6. | Ortopédiai kéziszerszámok és eszközök |
| 6.7 | Gipszcsiszoló |
| 6.8. | Vákumkeverő |
| 6.9. | Rezgőasztal (vibrátor) |

**7. EGYEBEK**

7.1. A szakmai vizsgabizottságban való részvételre kijelölt szakmai szervezet:

Magyar Egészségügyi Szakdolgozói Kamara